**Te rog**

*Cristi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

atunci când noi va rămâne înfipt

într-o singură vocală,

voi împacheta destinul

în carafa unui zâmbet stângaci

şi printre miile de cioburi,

am să îţi sărut năluca

şi-am să plec.

metamorfic mă voi duce

spre coasta oceanului

de dor,

să mă leg

de un orgoliu,

să-mi fac nod

cu inima

şi să mor.

şi-n pustiu de iarnă crudă,

când vei vrea să treci prin mine,

cu paşi simfonici

de întrebări,

printre roiuri de întunerici,

vei găsi stingher un vameş

să-ţi parafeze visul

şi să treci.

de sus,

din tot abisul unei clipe

soldaţii lunii îţi vor veni

pe tâmple

în strajă,

şi-atunci vei şti

că dintr-o noapte oarecare

eu te-am întrupat

din absolut.

şi sprijinită de o eclipsă fără nume,

ai să cauţi

printre amprente de fiori

un întrerupător,

să te vezi

reflexie de etern

în oglinda vieţii mele.

atunci,

din ploile sihastre,

îţi va picura,

în imploraţii sacadate,

tot cosmosul pe mână:

te rog – te rog – te rog

să nu aprinzi

iubirea,

consumă…

…suflet.